ಗ್ರೀಕ್ ಪುರಾಣಗಳ ಉಗಮದ ಬಗ್ಗೆ ಅನೇಕ ಆಧುನಿಕ ತತ್ವಗಳಿವೆ. ಮತಾಧಾರದ ತತ್ವದ ಪ್ರಕಾರ, ಎಲ್ಲಾ ಪೌರಾಣಿಕ ವೀರರು ಪವಿತ್ರಗ್ರಂಥ ದಿಂದ ಜನ್ಯವಾದ ನಿರೂಪಣೆಗಳು, ಆದಾಗ್ಯೂ ವಾಸ್ತವಾಂಶಗಳು ಮರೆಮಾಚಲ್ಪಟ್ಟಿದೆ ಮತ್ತು ಮಾರ್ಪಾಡಾಗಿರುತ್ತದೆ. ಐತಿಹಾಸಿಕ ತತ್ವಗಳ ಪ್ರಕಾರ ಪುರಾಣದಲ್ಲಿ ಉಲ್ಲೇಖಿಸಿರುವ ಎಲ್ಲಾ ವ್ಯಕ್ತಿಗಳು ಒಂದು ಕಾಲದಲ್ಲಿ ಮನುಷ್ಯರಾಗಿದ್ದವರು ಮತ್ತು ಅವರಿಗೆ ಸಂಬಂದ್ಧಪಟ್ಟ ಸಾಹಸಗಾಥೆಗಳು ಆನಂತರದ ಕಾಲಘಟ್ಟದಲ್ಲಿ ಸೇರ್ಪಡೆಯಾಗಿರುವಂತಹುದು. ಅಯೋಲಸ್ ಕಥೆ ಕೂಡ ಆತ ಟೈರ್ಹೇನೀಯನ್ ಸಮುದ್ರದ ಕೆಲವು ದ್ವೀಪಗಳನ್ನು ಆಳುತ್ತಿದ್ದ ಎಂಬ ವಾಸ್ತವಾಂಶದ ಮೇಲೆ ಉದ್ಭವವಾಗಿದೆ. ಸಾಂಕೇತಿಕ ತತ್ವದ ಪ್ರಕಾರ ಎಲ್ಲಾ ಪ್ರಾಚೀನ ಪುರಾಣಗಳು ರೂಪಕ ಮತ್ತು ಸಾಂಕೇತಿಕಗಳೇ;ಧಾರ್ಮಿಕ ಆರಾಧನೆಗೆ ಒಳಪಡುವ ಗಾಳಿ,ಬೆಂಕಿ ಮತ್ತು ನೀರು ಮೂಲಭೂತವಾಗಿ ಭೌತಿಕ ತತ್ವಗಳಿಗೆ ಸೇರಿರುವಂತಹುದು, ಆದ್ದರಿಂದಲ್ಲೇ ದೇವರು ನಿಸರ್ಗ ಶಕ್ತಿಯ ಮನುಷ್ಯರೂಪಗಳು. ಮ್ಯಾಕ್ ಮುಲ್ಲರ್ ಇಂಡೋ-ಯುರೋಪೀಯನ್ ಧರ್ಮದ ರೂಪವನ್ನು ಅದರ ಆರ್ಯನ್ ಮೂಲದ ಅಭಿವ್ಯಕ್ತಿಯಲ್ಲಿ ಅದರ ಸುಳಿವನ್ನು ಅನ್ವೇಷಿಸುವ ಪ್ರಯತ್ನಪಟ್ಟ. 1891ರಲ್ಲಿ, ಅವನು ಪ್ರತಿಪಾದಿಸಿದಂತೆ "ಹತ್ತೊಂಬತ್ತನೆಯ ಶತಮಾನದ ಅವಧಿಯಲ್ಲಿ ಮಾನವಕುಲದ ಪ್ರಾಚೀನ ಇತಿಹಾಸದ ಮುಖ್ಯವಾದ ಶೋಧನೆಯೆಂದರೆ...ಅದು ಈ ರೀತಿ ಮಾದರಿ ಸಮೀಕರಣದಂತೆ... : ಸಂಸ್ಕೃತ ಡಯಸ್-ಪಿತಾರ್ = ಗ್ರೀಕ್ ಜೀಯಸ್ = ಲ್ಯಾಟಿನ್ ಜುಪಿಟರ್ = ಹಳೆ ನಾರ್ಸ್ ಟೈರ್". ಬೇರೆ ಸಂಗತಿಗಳಲ್ಲಿ, ಪಾತ್ರಗಳಲ್ಲಿನ ಸಮೀಪ ಸಮನಾಂತರಗಳು ಮತ್ತು ಕಾರ್ಯವೈಖರಿಗಳು ಸಾಮಾನ್ಯವಾದ ಪರಂಪರೆಯನ್ನು ಸೂಚಿಸುತ್ತದೆ, ಆದರೂ, ಉರಾನಸ್ ಮತ್ತು ಸಂಸ್ಕೃತದ ವರುಣಾ ಅಥವಾ ಮೊಯ್ರೇಯಿ ಮತ್ತು ನಾರ್ನ್ಸ್ ನಡುವೆ ಇರುವ ಹೋಲಿಕೆಯಂತೆ ಅದು ಭಾಷಾಶಾಸ್ತ್ರದ ಸಾಕ್ಷ್ಯಾಧಾರಗಳಲ್ಲಿನ ಕೊರತೆಯಿಂದಾಗಿ, ಸಾಬೀತು ಪಡಿಸಲು ವಿಫಲವಾಗುತ್ತದೆ.

ಪುರಾತತ್ವ ಶಾಸ್ತ್ರ ಮತ್ತು ಪುರಾಣಶಿಲ್ಪ ಬಹಿರಂಗ ಪಡಿಸಿದಂತೆ ಗ್ರೀಕ್‌ನವರು ಏಷ್ಯಾ ಮೈನರ್‌ ಮತ್ತು ಪೂರ್ವದ ಹತ್ತಿರದ ನಾಗರೀಕತೆಗಳಿಂದ ಸ್ಫೂರ್ತಿ ಪಡೆದಿವೆ. ಪೂರ್ವದ "ಸಾಯುವ ದೇವರಂಥೆ", ಆಡೋನಿಸ್ ಗ್ರೀಕ್‌ನ ದೇವರ ಪ್ರತಿರೂಪವಾಗಿದ್ದು — ಅದು ಪುರಾಣಗಳ ಕಥೆಗಿಂತ ಆರಾಧನೆಯಲ್ಲೇ ಹೆಚ್ಚು ಕಂಡುಬರುತ್ತದೆ. ಅನಾಟೋಲಿಯಾ ದ ಸಂಸ್ಕೃತಿಯಲ್ಲಿ ಸೈಬೆಲ್ಲೇದ ಬೇರು ಕಂಡು ಬಂದರೆ ಯಹೂದ್ಯರ ದೇವತೆಗಳಿಂದ ಆಫ್ರೋಡೈಟ್ಸ್ ಪ್ರತಿಮಾಶಿಲ್ಪ ಚಿಮ್ಮಿ ಬರುತ್ತದೆ. ಆರಂಭದ ದೈವದತ್ತ ಪೀಳಿಗೆಯ ನಡುವೆ ಸಂಭವನೀಯ ಸಮನಾಂತರಗಳು ಕಂಡು ಬರುತ್ತದೆ, "ಎನುಮಾ ಎಲೀಶ್" ನಲ್ಲಿನ ಟಿಯಾಮಟ್ ಗೂ ಚಾವೋಸ್ ಮತ್ತದರ ಮಕ್ಕಳಿಗೂ ಇರುವಂತೆ. ಮೇಯೆರ್ ರೇನ್ಹೋಳ್ಡ್ ಪ್ರಕಾರ, "ಪೂರ್ವದ ಥೀಯೋಗಾನಿಕ್ ತತ್ವಗಳಲ್ಲಿ, ದೇವತ್ವದ ಪರಂಪರೆಯು ಕಾಳಗ ಮತ್ತು ಅಧಿಕಾರಕ್ಕಾಗಿ ಪೀಳಿಗೆಯ ಕದನಗಳ ಮುಖೇನ ಗ್ರೀಕ್ ಪುರಾಣಗಳಲ್ಲಿ ದಾರಿ ಮಾಡಿಕೊಂಡವು". ಇಂಡೋ-ಯೂರೋಪಿಯನ್ ಮತ್ತು ಪೂರ್ವದ ಮೂಲದ ಹತ್ತಿರದರ ಜೊತೆಗೆ ಕೆಲವು ವಿದ್ವಾಂಸರು, ಪೂರ್ವ ಹೆಲ್ಲೇನಿಕ್ ಸಮಾಜಗಳು- ಗ್ರೀಕ್ ಪುರಾಣಗಳ ದೇಣಿಗೆ ಎಂದು ಊಹಿಸಿದರು : ಕ್ರೀಟ್, ಮೈಸಿನೇಯ್, ಪೈಲೋಸ್, ಥೆಬಿಸ್ ಮತ್ತು ಆರ್ಕೋಮಿನಸ್. ಧಾರ್ಮಿಕ ಚರಿತ್ರಾಕಾರರು ಕ್ರೀಟ್‌ಗೆ ಸಂಬಂದ್ಧಿಸಿದ ಅಸಂಖ್ಯಾತ ಪ್ರಾಚೀನ ಪುರಾಣಗಳ ವಿನ್ಯಾಸಕ್ಕೆ ಆಕರ್ಷಿತರಾದರು (ಗೂಳಿ, ಜೀಯಸ್ ಮತ್ತು ಯೂರೋಪಾವನ್ನು ದೇವರೆಂದು, ಪಸಿಫೇಯಿ ಗೂಳಿಗೆ ಮಣಿದು ಮಿನೋಟಾರ್ ಗೆ ಜನ್ಮ ನೀಡಿದ್ದು ಇತ್ಯಾದಿ.) ಪ್ರೊಫೆಸರ್ ಮಾರ್ಟಿನ್ P. ನಿಲ್ಸನ್, ಎಲ್ಲಾ ಉತ್ಕೃಷ್ಟ ಗ್ರೀಕ್ ಪುರಾಣಗಳನ್ನು ಮೈಸಿನೇನಿಯನ್ ಕೇಂದ್ರಗಳಿಗೆ ಕಟ್ಟಿಹಾಕಲಾಗಿತ್ತು ಮತ್ತು ಪೂರ್ವ ಐತಿಹಾಸಿಕ ಅವಧಿಗಳಲ್ಲಿ ಆಶ್ರಯಿಸಲಾಗಿದೆ ಎಂದು ನಿರ್ಣಯಿಸಿದರು. ಆದಾಗ್ಯೂ, ಬರ್ಕರ್ಟ್ ಪ್ರಕಾರ, ಈ ತತ್ವಗಳಿಗೆ ಯಾವುದೇ ಖಾತ್ರಿಯನ್ನು ಕ್ರೀಟನ್ ಪ್ಯಾಲೇಸ್ ಅವಧಿಯ ವಿಗ್ರಹನಿರ್ಮಾಣ ಶಾಸ್ತ್ರ ಒದಗಿಸುವುದಿಲ್ಲ.

ಆಧುನಿಕ ವ್ಯಾಖ್ಯಾನಗಳು
ಹಿರಾಕಲ್ಸ್ ಮತ್ತು ಹಿರಾಕ್ಲೀಡೇ
ತತ್ವಗಳ ಉಗಮ
ಪುರಾಣಗಳ ಬಗ್ಗೆ ಗ್ರೀಕ್ ಮತ್ತು ರೋಮ್‌ನವರ ಕಲ್ಪನೆ ಅಥವಾ ಭಾವನೆ